[{"text_idx": "#000001", "text": "A\u0308ra proovi oma aega juhtida, sest mingit aega pole ju olemas"}, {"text_idx": "#000002", "text": "Sageli tunnevad inimesed, et nad ei ole oma elus piisavalt produktiivsed ja tulemuslikud. Selle po\u0303hjusena leiavad nad olevat muidugi halva ajajuhtimise oskuse. Sama tunnevad paljud ka to\u0308o\u0308 juures \u2013 aeg kaob kogu aeg kuhugi a\u0308ra ning oluliste asjadega ei jo\u0303uta tegelda."}, {"text_idx": "#000003", "text": "Lahendus pole kindlasti ajajuhtimise koolitustes, sest la\u0308hemalt uurima hakates avastame, et mingit aega ei ole ju olemas. Kuigi see va\u0308ide ko\u0303lab alguses filosoofilisena, vo\u0303ib sellele va\u0308ga kiiresti praktikas kinnitust leida."}, {"text_idx": "#000004", "text": "Meie elu on alati aset leidnud praeguses hetkes. Me su\u0308ndisime praegusesse hetkesse, me elame praeguses hetkes, me to\u0308o\u0308tame praeguses hetkes, ma armatseme praeguses hetkes, vastame ko\u0303nedele ja kirjadele praeguses hetkes. Me teeme ko\u0303ike AINULT praeguses hetkes."}, {"text_idx": "#000005", "text": "Seega ei ole ku\u0308simus, kuidas oma aega juhtida, vaid selles, kuidas PRAEGUSES HETKES teha neid asju, millel ko\u0303ge tugevam positiivne mo\u0303ju meie elule on."}, {"text_idx": "#000006", "text": "Seeto\u0303ttu ei vaja me mitte niivo\u0303rd ajajuhtimise koolitusi, vaid hoopis hetkes pu\u0308simise koolitusi. Kuigi me oleme kogu aeg ainult praeguses hetkes, triivime oma mo\u0303tetega aga kogu aeg praegusest hetkest va\u0308lja. Need uitmo\u0303tted tekitavad meis igasuguseid erinevaid tundeid, mis panevad meid vastavalt siis tegutsema. Na\u0308iteks pu\u0308u\u0308des keskenduda konkreetsele to\u0308o\u0308u\u0308lesandele tekib ootamatult mo\u0303te, et a\u0308kki on Delfis mingi uudis, mille tulemusena aktiveerub meis kohe tunne \u2013 HUVI. Enesele ma\u0308rkamata anname sellele tundele ja\u0308rele ning olemegi hetke pa\u0308rast hopsti Delfit sirvimas."}, {"text_idx": "#000007", "text": "Ja nii juhtub kogu aeg. Asi ei ole mitte aja juhtimises, vaid suutmatuses pu\u0308sida praeguses hetkes ja suutmatuses oma sisemaailmas toimuvat ma\u0308rgata. Kui me hakkaksime rohkem ta\u0308helepanu po\u0308o\u0308rama sellele, mis toimub meie sees, avastaksime u\u0308sna kiiresti, kuidas aega me juhtida ei saa, ku\u0308ll aga seda, mida me ainukeses ajas \u2013 praeguses hetkes \u2013 teeme."}]